કામરેજના ભાજપના ધારાસભ્ય વી.ડી. ઝાલાવડીયાએ પોલીસ કમિશનરને લખેલા પત્રમાં કહ્યું છે કે, શહેરના આસપાસના વિસ્તારોમાં કાયદો અને વ્યવસ્થાની સ્થિતી નબળી પડી છે. ગુનાહિત પ્રવૃત્તિ વધી રહી છે. પોલીસ સ્ટાફે વધુ પેટ્રોલિંગ કરવું જોઈએ પણ તે નથી થતું. મને ઘણીવાર પોલીસ પેટ્રોલિંગ ન થતું હોવાની ફરિયાદો મળે છે. અગાઉ પેટ્રોલિંગ વાહનો પર જીપીએસ લગાવવામાં આવ્યા હતાં. તે હાલ ચાલે છે કે કેમ તે શંકા છે. આ બાબતની ચકાસણી પણ અગાઉ પોલીસ વિભાગ દ્વારા કરવામાં આવતી હતી. જોકે, હવે તે નહીં કરાતી હોવાનું મારા ધ્યાનમાં આવ્યું છે. જીપીએસ સિસ્ટમ વાહનો પર લગાડવામાં આવી હતી. તે બંધ થવાનાં કારણે અથવા અન્ય કારણોસર પેટ્રોલિંગ થતુ નથી. આવા કારણોસર મારા વિધાનસભા મતવિસ્તારમાં કાયદો અને વ્યવસ્થાની સ્થિતી નબળી પડી છે. ગુનાખોરીનું પ્રમાણ વધી રહ્યું છે. દરેક પેટ્રોલિંગ વાહનો પર જીપીએસ સિસ્ટમ ચાલુ છે કે નહી, તે ચેક કરાવી તેનું નિયમિત સુપરવિઝન થાય તે માટેની વ્યવસ્થા ગોઠવવા મારી ભલામણ છે, તેવું તેમણે પત્રમાં જણાવ્યું હતું.